الرجاء البيضاوي

رّاجا لبيضاوي ولا غير رّاجا (ب لعربية: نادي الرجاء الرياضي) هي فرقة مغريبية د كورة مبازية ف دارلبيضا ؤ كاتلعب ف لبوطولا پرو.

تأسسات ف 20 مارس 1949 ف درب سلطان، لفرقة كاتلعب ب لون لخضر ملي بدات. راجا معروفة خصوصا ب نجاح د لفرع ديال كورة، ؤ شعبية داخل ؤ خارج لبلاد. لفرقة كاين لمقر ديالها ف لموركاب د لوازيس فين كاتطريني، ؤ كاتلعب لماتشات ديالها ف تيران محمد لخاميس ملي تحل ف 1955.

لفرقة هي وحدة من لفراقي لي مشجعة بزاف ف لعالام، خصوصا ف إفريقيا. رّاجا هي وحدة من تلاتة د لفراقي لي أسسو لبوطولا ؤ عمرهوم طاحو من لقسم لول ملي بدات ف 1956، معا لويداد لبيضاوي ؤ لجيش لمالاكي. لفرقة عندها بزاف ديال ديربيات، خصوصا ديربي د كازا معا لويداد ؤ لكلاسيكو معا لجيش.

 تاريخ الفرقة 
 مرحلة تأسيس رّاجا: 1949-1956 
تصغير|الماليك محمد الخاميس تيعطي وسام لأب جيݣو|يمين
واخا تاريخ ديال رّاجا قريب شوية مقارنة بفراقي خرين ديال كازا، رّاجا كفرقة جا باش يجمع تمنية ديال لفراقي هاوين كاينين فدرب السلطان، وبدات الفكرة باش يكون نادي قوي يجمع هاد الفراقي والمواهب للي فيها، هادشي ماكانش ساهل، وهادشي ماتطبق تال عام 1949، لي جا بعد ماكانو مجموعة د لجتيماعات ف قهوا ديال بويا صالح و قهوة العشفوبي و حتى فمطبعة بن أبادجي، أسسوه مجموعة د المقاومين الوطنيين والنقابيين المعارضين لمغاربة بحال كريم الحجاج والمحجوب بن الصديق مؤسس أول نقابة ف تاريخ لمغريب و محمد المعطي بوعبيد و اللي غايتناوبو على الرئاسة من ورا هادشي.

ولاكن رتابط تأسيس ديال لفرقة بظروف تاريخية سپيسيال شوية، و لعلاقة ديالو مع لأحياء الشعبية المغريبية فمدينة الدار لبيضا مني كانت الحماية الإستعمارية لفرنسية، وفالمرحلة لي بانت الحركة الوطنية د لمطالبة ب لستيقلال فبداية الخمسينيات، و رتباط سّمية ديالو بالأب الروحي د لكرة البيضاوية "محمد بن الحسن التونسي العفاني لمعروف ب (الأب جيكو)"، عطا ل رّاجا شعبية وقاعدة جماهيرية كبيرة. و التجربة ديالو ف الميدان الصحافة ساهمات حتا هيا ف شعبية د رّاجا، كيتعتابر الأب جيكو أول مغريبي عندو ديبلوم رياضي ف ميدان التدريب، اللي حصل عليه ف نّݣليز، ومن اللولين د لمغاربا للي حصلوا على شهادة لبكالوريوس الحديثة، هاذ المدرب اللي غايصنع من بعد طفرة كروية ف رّاجا و لكرة لمغربية بشكل عامة. ݣاع هاذ لأمور خلات لفريق لخضر يّاخد مكانة قوية وتابتة فالقلوب والداكرة ديال مدينة الدار لبيضا واللي عرفات فديك لوقت بزاف لأحداث السياسية والرياضية وكان أهم واحد فيها هو مني جتامع ليلة 19 مارس 1949 المُأسّسين ديال رّاجا ف لقهوا ديال بويا صالح فدرب السلطان باش يأسّوا الفرقة ديال رّاجا لبيضاوي وتافقوا باش تكون الفرقة مستقلة وبعلامة المغربية ماشي فرنسية، وقدروا يوصلوا لصيغة باش يتحايلوا على الشرط اللي وضعوا المستعمر على للي بغاو يأسّوا فراقي رياضية فݣاع دول المغريب الكبير، وهو بلي يكون الرئيس ديال لفرقة فرانساوي، وهاد النقطة هي لأهم ف تأسيس لفراقي الرياضية والإشكالية ديال الاستقلال ديالها فديك لوقت على السلطة وتأتير المستعمر الفرانساوي. ولاكن وصلوا لطريقة دكية باش يتحايلو على هاد القانون، لي جتامعو ف قهوت "بويا صالح" تقدمو بملف طلب تأسيس الفرقة والرئيس هو حجي بن عبّادي الملقب ب"بن أبادجي" الجزائري و أصولو عتمانية، كان من مواليد مدينة تلمسان و عندو جنسية فرانساوية، و ترأّس الفريق ل سَت أشهر.

 پالماريس 
+جوايز د راجا لبيضاوي بوطولات محلية بوطولات دولية بوطولات ودية بوطولا 1 (13) :
 بطل : 1988، 1996، 1997، 1998، 1999، 2000، 2001، 2004، 2009، 2011، 2013، 2020 ؤ 2024.
 كاس لعرش (9) :
 بطل : 1974، 1977، 1982، 1996، 2002، 2005، 2012، 2017 ؤ 2023. كاس لعالام د لفراقي :
 تاني : 2013
 دوري أبطال إفريقيا (3) :
 بطل : 1989، 1997 ؤ 1999.
 تاني : 2002
 كاس لكونفيدرالية (2) :
 بطل : 2018 ؤ 2021.
 سوپركوب د إفريقيا (2) :
 بطل : 2000 ؤ 2019.
 تاني : 1998
 كاس لعرب د لفراقي (2) :
 بطل : 2006 ؤ 2020.
 تاني : 1996
 كاس شمال إفريقيا د لفراقي (1) :
 بطل : 2015

بوطولات مابقاوش
 كاس لكاف (1) :
 بطل : 2003
 كاس أفروأسيوية (1) :
 بطل : 1998 تورنوا حمد بن بلا (1):
 بطل : 1962
 تورنوا د صداقة د أبها (1) : 
 بطل : 2004
 أراب صامر كاپ (1) : 
 بطل : 2007
 دوري حمد نتيفي (2) : 
 بطل : 2009 ؤ 2016.

 المستشهرين 
 السنوات للي كيصايب التوني سبونسور للي فتوني 1949–1968 nonenone 1968–1980 أديداس 1980–1987بيما 1987–1988 Chimicolor 1988–1989BMAO مارسا ماروك 1989–1990 يوهلسبور 1990–1995 بيما 1995–1996 Adidasدانون 1996–1997 يوهلسبور 1997–1998 امبرو 1998–1999 اديداس لاڤازّا 1999–2000هوميل ويستيرغن يونيون Fiat و كوكا-كولا 2000–2001 كوكا-كولا 2001–2002 Asta  Tube et Profil 2002–2003كاپا Siera  Tube et Profil 2003–2008Siera 2008–2013للّوطو 2013–2017 اديداس 2017–2021 ليغيا 2021- كاپّا

 سپونصورات 
 Transatlas Sport Management
 Siera
 اطلاس للتامين
 ليغيا
 اتصالات لمغريب
 هيونداي
 مارسا ماروك
 Nor'Dar
 Newmerique
 Transatlas Sport Management
 ويستيرغن يونيون
 أو سي پي ݣروب
 آنفينيكس موبيل
 كتبية
 Junkers
 Prodec 

 إحصائيات ومعلومات 
 ف لمغريب 
 الرجا هي لفرقة لوحيدة للي ربحات لبطولا ديال لمغريب 6 المرات متابعة، من لموسم (1995-1996) تال (2000-2001).
 لفرقة لوحيدة لي ربحات ݣاع لفراقي لمغربية ف لمواجهات لمباشرة
 الرجا هي لفرقة لوحيدة لي ربحات لبطولة و خسرات مرة وحدة فعام 1997-1996
 لفرقة لوحيدة للي لعبات 62 موسم ف القسم اللول ف لبطولة لمغربية مع فرقة لوداد

 ف إفريقيا 
 الفرقة لوحيدة ف لمغريب للي لعبات الفينالات ديال ݣاع البطولات للي لعبات فيهم.
 أول فرقة لعبات الموندياليتو ف البرازيل ف عام 2000 مني ربحات العصبة فعام 1999
 الفرقة لوحيدة للي ربحات العصبة من أول مرة شاركت فيها 1989
 الفرقة الثانية إفريقيا واللولة عربيا للي تأهلات لنهائي الموندياليتو فعام 2013 ولعب ضد بايرن ميونيخ وخسر ب2 ل0
 تعزلات الفرقة كتالت أفضل فريق ف إفريقيا ف القرن 20 حسب الفيفا
 أول فرقة ربحات الأهلي ف تيرانها
 الرجاء هي الفرقة الوحيدة للي تعزلات من بين أفضل 10 الفراقي ف لعالم ف المغرب سنة 2000
 ف سنة 2017 تعزلات الفرقة من بين أحسن 100 فرقة ف تاريخ كرة القدم حسب مجلة فرانس فوتبول

 الهداف 

الهداف التاريخي لّول د رّاجا هو سعيد غاندي ولاكن عدد لأهداف لي ماركا مامعروفاش حيت ماكانش تاتحفظ فديك لوقت ديال السبعينات. لهداف التاريخي د لفرقة هو صلاح الدين باصير ب 147 بيت ماركاهم من فترة التسعينات و كلهم ف لماتشات الرسمية.

 أكثر لاعب مشارك 
اللعاب ديال لميليو الدولي لمغريبي لمرحوم عبد المجيد الضلمي أكتر لاعب لعب للراجا ب 568 ماتش رسمي، للإشارة ف آخر ماتش رسمي لعبو مع الفرقة كان ف موسم (1990-1991)، الضلمي هو أكتر لاعب د رجاء و فلمغريب حمل تّوني المنتخب الوطني المغربي.
ومن بعد عام من لعتزال ديالو نهائيا، حصل على جائزة اللعب النضيف من منظمة ليونسكو لي عتارفات ب لأخلاق الرياضية لعالية ديالو، وهو أول لاعب ف العالم خداها، و تسنا سنوات طويلة قبل ما يكرموه ف لبلاد ديالو.

 المستشهرين و الإعلام 
200px|مركز

من يونيو 2017، الشركة طّاليانية ليجيا هي لي تاتستورد لمعيدات الرسمية د نّادي، و الرجاء هو لفريق لوحيد ف لمغريب لي كيقتارح تصميم التونيات ديالها.

 مواقع خارجية 
 الموقع الرسمي ديال الرجاء
 الموقع الرسمي ديال جمهور الرجاء 

 مصادر 


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب

تصنيف:تأسيسات د 1949 ف لمغريب